google/wiki40b huggingface dataset:
Tunis

Názov mesta

Pôvod dnešného názvu Tunisu siaha pravdepodobne do staroveku, do obdobia pred púnskymi vojnami. Grécky historik a politik Polybios z Megalapole (asi 200 pred Kr. - 120 pred Kr.) ho uvádza ako Tines. Arabi mesto nazývali buď Túnus alebo Túnis.

Prírodné podmienky

Tunis leží na severozápadnom pobreží Tuniska v blízkosti jazera Le Lac. Hoci najvyšší bod mesta leží vo výške 150 m. n. m., jeho priemerná nadmorská výška sa pohybuje okolo 3 m. Priemerná teplota sa v januári pohybuje okolo 10 ° C, v júli okolo 26 ° C. V januári spadne priemerne 70 mm, v júli 0 mm zrážok.

História mesta

Tunis je jedným z najstarších miest na Zemi. Prvú osadu pomenovanú Kartágo tu okolo roku 814 pred Kr. založili Feničania, v 2. storočí pred Kr. tu vzniklo opevnenie, ktoré malo mesto chrániť. V roku 146 pred Kr. v rámci tretej púnskej vojny mesto dobyli a zrovnali so zemou Rimania. V 5. storočí sa tu usadil germánsky kmeň Vandalov, v 6. storočí oblasť ovládla vtedy mocná Byzantská ríša. V 7. storočí bol Tunis založený ako arabské mesto. V 13. storočí získal status hlavného mesta východomagribského štátu Chavsidovskej dynastie. Ich štát sa nazýval, rovnako ako je súčasný názov krajiny, Tunisko. V roku 1535 mesto dobyli vojská Karola V., kráľa Španielska. V roku 1574 sa Tunis dostal pod nadvládu Osmanskej ríše a stal sa hlavným mestom jej tuniskej provincie. Od roku 1883 mal Tunis rolu administratívneho strediska francúzskeho protektorátu.
20. marca 1956, kedy bola vyhlásená nezávislosť krajiny, sa Tunis stal hlavným mestom Tuniska. V roku 1960 tu bola založená univerzita.

Dnešné mesto

Výstavba nového mesta začala v 19. storočí. Hlavná trieda mesta je pomenovaná podľa Habiba Burgibu, prvého prezidenta Tuniska. Lemujú ju budovy, kde sídlia banky, obchodné firmy, vládne úrady a ďalšie inštitúcie. Obytné štvrte metropoly sa nachádzajú hlavne v severnej časti, smerujúce k parku Belveder. Na zalesnených svahoch parku stojí zoologická záhrada a moslimský pavilón. V meste stojí rad potravinárskych, strojárenských, hutníckych, cementárenských a chemických závodov. Nachádza sa tu aj rafinéria ropy.

Zaujímavé miesta

Okolo kopca, na ktorom stojí citadela Kasba s mešitou, sa rozkladá staré mesto Arabov Medina, ktorá je jedným z najlepšie zachovaných islamských stredovekých miest. Jej stredom je veľká mešita pochádzajúci z 8. storočia, dnes v nej sídli Moslimská univerzita. V bývalom paláci Beje sídli múzeum Bardo, kde je vystavené mnoho pamiatok zo starovekého Kartága, na ruinách Antoniových kúpeľov je postavené Národné múzeum. Celá Medina bola v roku 1979 zaradená na zoznam UNESCO. Neďaleko mesta sa nachádza to, čo zostalo z Kartága, toto miesto je častým cieľom turistov.
Sredneje Kujto

Sredneje Kujto (rus. Среднее Куйто) je jazero na severe Karelskej republiky v Rusku. Má rozlohu 257 km². Leží v nadmorskej výške 101 m.

Vodný režim

Leží v povodí rieky Kem. Voda do nej priteká prietokom z jazera Verchneje Kujto a odteká prietokom do jazera Nižneje Kujto. Hladina zamrzne v novembri a roztápa sa na začiatku mája.

Využitie

Po jazere sa splavuje drevo. Na severnom brehu leží sídlo mestského typu Kalevala.
Saint-Sulpice (Nièvre)

Poloha

Obec má rozlohu 25,71 km². Najvyšší bod je položený 441 m n. m. a najnižší bod 233 m n. m.

Obyvateľstvo

Počet obyvateľov obce je 460 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Sougy

Poloha

Obec má rozlohu 28,25 km². Najvyšší bod je položený 134 m n. m. a najnižší bod 121 m n. m.

Obyvateľstvo

Počet obyvateľov obce je 864 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
La Chapelle-Fortin

Poloha

Obec má rozlohu 14,41 km². Najvyšší bod je položený 240 m n. m. a najnižší bod 199 m n. m.

Obyvateľstvo

Počet obyvateľov obce je 186 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Damnatio memoriae

Damnatio memoriae (slov. Zatratenie pamiatky) je latinská fráza znamenajúca odsúdenie pamiatky na istú osobu.
Bola to forma zneuctenia, ktorú mohol Rímsky senát uvaliť na zradcu alebo inú osobu poškvrňujúcu meno Rímskej ríše. Sochy a busty previnilca boli z verejných aj súkromných výkladov odstránené, jeho meno vymazané z nápisov a akákoľvek obrazová podobizeň zničená. Zámerom bolo odstrániť takého človeka z histórie.
Prvým cisárom, ktorého tento trest zastihol, bol Nero. K ďalším patrili Galba, Domicián, Commodus alebo Geta.
Berliet

História

Automobilka bola v súkromnom vlastníctve Máriusa Berlieta okrem 5 ročného povojnového obdobia 1944 – 1949, kedy bola pod administratívnou správou. V roku 1967 automobilka Citroën odkúpila 58 % podielu. Vznikli tak spoločné modely nákladných automobilov Belphegor a Citroën K. V roku 1974 sa Citroën zlúčil s automobilkou Peugeot do skupiny PSA Peugeot Citroën. Podiel v automobilke Berliet predal automobilke Renault. Renault automobilku spojil s automobilkou Saviem do svojej novej divízie Renault Véhicules Industriels – (Renault priemyselné vozidlá). Neskôr premenovaná na Renault Trucks. Posledný model autobusu Berliet PR100 (1971) sa predával pod značkou Renault až do roku 1993. Niektoré produkty ktoré prežili zlúčenie automobiliek sa vyrábali naďalej, napríklad armádne vozidla ako obrnený transportér VXB-170 4x4 z roku 1973.

Osobné Automobily

V roku 1938 vyšiel posledný model, elegantný VIRP2. Inšpirácia bola prebratá z amerických modelov a francúzskeho modelu Peugeot 402. Modelu VIRP2 bolo vyrobených len 200 kusov. V roku 1939 a Berliet ukončil výrobu osobných automobilov. Pokračoval vo výrobe nákladných a úžitkových vozidiel. Na požiadavku nemeckých okupantov v roku 1940 však vyrobil 20 nových sedanov. V rokoch 1944 až 1945, bolo vyrobených približne 50 sedanov, z existujúcich súčiastok a v roku 1946 posledných 15 kusov.
V roku 1957 vyrobil Berliet najväčší kamión na svete. Model T100 mal výkon 600 koní (447 kW) a 700 koní (522 kW) z motora Cummins V12. Vyrobených bolo len 4 kusy do roku 1959. Automobilka bola navrátená rodine Berlietovcov v roku 1949, synovi Paulovi Berlietovi. Kamión Berliet GLR bol prvý povojnový produkt automobilky.
FaBK ATU Košice

História

Klub sa prvýkrát zúčastnil florbalového turnaja v roku 2000. V sezóne 2001/02 pôsobil v košickej Vysokoškolskej lige. O rok neskôr sa už zúčastnil najvyššej slovenskej florbalovej ligy, vtedy pod názvom Victory Sport Extraliga. V rokoch 2002 až 2007 v nej zakaždým získal medailu.
Červený trpaslík

Červený trpaslík je malá a relatívne chladná hviezda hlavnej postupnosti neskorého spektrálneho typu K alebo M. Je to najmenej hmotné teleso, vo vnútri ktorého môžu ešte prebiehať termojadrové reakcie zlučovania prócia na hélium. Červené trpaslíky tak patria medzi najchladnejšie, najmenej hmotné a najmenej svietivé hviezdy vo vesmíre. Jedným z najznámejších červených trpaslíkov je aj naša najbližšia hviezda - Proxima Centauri.
Vyžarujú len málo svetla, často dosahujú len 1/10 000 žiarivého výkonu Slnka. Na Hertzsprungovom-Russelovom diagrame sa nachádzajú v pravom dolnom rohu. Na rozdiel od bielych trpaslíkov sú červené trpaslíky normálne plazmové hviezdy vytvárajúce vlastné elektromagnetické žiarenie. Vďaka pomalému spaľovaniu vodíka majú enormne dlhú odhadovanú životnosť, pohybuje sa od niekoľkých desiatok miliárd až po bilióny rokov. Červené trpaslíky nikdy nezažihnú jadrovú fúziu hélia, takže sa nemôžu stať červenými obrami; zvoľna sa zmršťujú a zahrievajú, až kým nespotrebujú všetok vodík. Od okamihu Veľkého tresku ešte neuplynulo dosť času, aby ktorýkoľvek červený trpaslík stihol opustiť hlavnú postupnosť.
Ide o najčastejšie sa vyskytujúce hviezdy v Galaxii, aj keď ich pozorovanie je pre ich malý žiarivý výkon ťažké. Pre porovnanie, Proxima Centauri napriek svojej veľkej blízkosti Zemi dosahuje jasnosť len 11 magnitúd a preto ju nemožno pozorovať voľným okom ani triédrom. Z našich 20 najbližších hviezd (vrátane Slnka) je až 13 červených trpaslíkov. Medzi červených trpaslíkov patrí aj hviezda s najväčším známym vlastným pohybom, Barnardova hviezda. Lalande 21185 je štvrtý najbližší hviezdny systém Slnku a zároveň obsahuje planetárnu sústavu.
Fâchin

Poloha

Obec má rozlohu 13,88 km². Najvyšší bod je položený 818 m n. m. a najnižší bod 435 m n. m.

Obyvateľstvo

Počet obyvateľov obce je 115 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Fisipária

Fisipária alebo hovorovo delenie (mnohobunkovcov) je druh nepohlavného rozmnožovania u niektorých mnohobunkových živočíchov.
Vyskytuje sa u primitívnych živočíchov s veľkou regeneračnou schopnosťou. Jeden jedinec sa pri tomto spôsobe rozdelí na dva rovnaké. Pozorovať ho môžeme u nezmarov (Hydrida), koralov (Anthozoa), polypovcov (Hydrozoa) a u niektorých ploskulí (Turbellaria) a obrúčkavcov (Annelida).
Predpokladom pre tento typ delenia je schopnosť dcérskych jedincov regenerovať chýbajúce časti. Táto regenerácia môže nastať ešte pred rozdelením jedinca – paratómia (ploskule – Turbellaria), alebo nastáva až dodatočne – architómia. Oddelenie môže byť násilné – traumatická architómia (nezmary – Hydrida), ale za určitých okolností môže byť aj normálnym spôsobom rozmnožovania (dážďovky z radu Lumbriculida). V niektorých prípadoch dôjde k vzniku viacerých dcérskych jedincov ešte skôr, ako sa oddelia od predného materského jedinca a vzniká tak celý reťazec zooidov, dočasne navzájom spojených. Tomuto spôsobu delenia hovoríme schizogenéza. U niektorých morských mnohoštetinavcov (Polychaeta) pozorujeme špeciálny variant architómie – epitókiu.
Binomická nomenklatúra

Binomická nomenklatúra alebo aj binominálna nomenklatúra je systém pomenovania rastlinných a živočíšnych druhov dvoma menami, z ktorých prvé označuje rod, druhé druh; za nimi sa uvádza skratka autora pomenovania. Binomickú nomenklatúru v taxonómii zaviedol roku 1753 Carl Linné v diele Species plantarum. Jeho druhá práca Systema naturae, 10. vyd. z roku 1758 je východzím dielom vedeckej zoologickej nomenklatúry. Jazykom vedeckej nomenklatúry je jazyk latinský.
Klimatológia

Klimatológia je multioborová vedecká disciplína o podnebí a jeho zmenách, skúmajúca zákonitosti časového a priestorového priebehu klimatických prvkov. Je to jedno z odvetví vied o atmosfére. Klimatológia je dosť podobná meteorológii, ale na rozdiel od nej klimatológovia zaznamenávajú zmeny počasia a klímy v minulosti v dlhších časových obdobiach (roky až tisícročia). Zmeny sú ovplyvnené jednak samotnou prírodou, ale v poslednom čase ich stále výraznejšie ovplyvňuje ľudská činnosť.
Klimatológia skúma aj prúdenie vzduchu v jednotlivých vrstvách atmosféry, tepelné prúdenie, vzťahy medzi prúdením vzduchu v spodných vrstvách atmosféry a povrchom Zeme (vegetácia, topografické nerovnosti, zastavané plochy) a fyzikálno-chemické zloženie atmosféry. K „nástrojom“ klimatológie patria chémia, geofyzika, geológia, glaciológia, hydrológia, oceánografia, vulkanológia, astrofyzika, pri spracúvaní dát zo všetkých týchto oborov, a ich vzájomnom "zosúlaďavaní" hrá významnú úlohu štatistika a metódy matematického modelovania.
Pododvetvím klimatológie je paleoklimatológia, ktorá sa zaoberá rekonštrukciou podnebia v dávnej minulosti Zeme. Využíva pritom štúdium pribúdania ročných vrstiev v ľadovcoch, zmeny obsahu rozpustených evaporitov v moriach a oceánoch, zmeny pomeru izotopov O a H, zmeny ročných prírastkov letokruhov stromov dendrochronológia a zmeny v rýchlosti usadzovania sedimentov v moriach, príp. v jazerách.

História

Prvé klimatologické pozorovania robil Edmund Halley, ktorý nakreslil mapu prúdenia vetrov v roku 1686. Klimatológiu ako fyzikálnu vedu rozvinul Helmut Landsberg, ktorý rozpracoval štatistické klimatologické analytické metódy.
Hrudky (potok)

Hrudky je potok na západnom Slovensku, preteká územím okresov Trnava a Senica. Je to ľavostranný prítok Rudavy, meria 8,6 km a je tokom IV. rádu.

Prameň

Pramení v Malých Karpatoch, v podcelku Brezovské Karpaty, neďaleko obce Buková v nadmorskej výške cca 320 m n. m.
Marcel Chlpík

Život

Do svojej debutovej roly bol vybratý spomedzi vyše 4.000 uchádzačov. Je žiakom jednej zo základných škôl v bratislavskom Starom Meste.
Brignac-la-Plaine

Poloha

Obec má rozlohu 18,72 km². Najvyšší bod je položený 336 m n. m. a najnižší bod 99 m n. m.

Obyvateľstvo

Počet obyvateľov obce je 838 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Archimedes zo Syrakúz

Smrť

V rokoch 213 – 212 pred Kr., počas Púnskych vojen, Rimania pod vedením generála Marca Claudia Marcella obkľúčili Syrakúzy, v ktorých sa nachádzal aj sám Archimedes. Práve tam vzniklo mnoho povier ohľadom bájnych Archimedových vynálezov, ktoré dokázali obranu mesta držať celé dva roky. Podľa legendy Rimanom nakoniec stačilo využiť oslavy Syrakúzanov na počesť bohyne Artemidy. Pri útoku Marcus Claudius vydal rozkaz, aby Archimedovi rímski vojaci neskrivili ani vlas. Stal sa však presný opak. Jeden z rímskych vojakov vtrhol práve do domu Archimeda a našiel ho pri tom, ako do piesku kreslí matematické diagramy. Archimedes, ktorý si v pohrúžení nevšimol ani prítomnosť vojaka na to nakoniec doplatil. Riman mu zakázal kresliť a vtedy fyzik vyslovil slávnu vetu: „Noli tangere circulos meos!“, čo v preklade znamená: „Nedotýkaj sa mojich kruhov!“. Vraj to boli posledné slová, ktoré vyriekol pred svojou smrťou (vojak ho prebodol mečom).
Železničná stanica Slovenská Ľupča

Doprava

Stanica má 3 dopravné a 1 manipulačnú koľaj a dva nástupištia. Zo stanice vedú štyri vlečky: Biotika, a.s., Poľnonákup Slatina, a.s., Správa štátnych hmotných rezerv SR a Raven a.s. Stanica má osobnú pokladňu zazmluvnenú ZSSK predávajúcu vnútroštátne lístky, je otvorená nepretržite.
Saint-Aignan-sur-Ry

Poloha

Obec má rozlohu 8 km². Najvyšší bod je položený 161 m n. m. a najnižší bod 80 m n. m.

Obyvateľstvo

Počet obyvateľov obce je 315 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Fronville

Poloha

Obec má rozlohu 11,08 km². Najvyšší bod je položený 363 m n. m. a najnižší bod 187 m n. m.

Obyvateľstvo

Počet obyvateľov obce je 336 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
VEDA, vydavateľstvo Slovenskej akadémie vied

VEDA, vydavateľstvo Slovenskej akadémie vied (v rokoch 1943 – 1953 Vydavateľstvo Slovenskej akadémie vied a umení, v rokoch 1953 – 1973 Vydavateľstvo Slovenskej akadémie vied) je účelové vydavateľstvo Slovenskej akadémie vied, ktoré „publikuje najvýznamnejšie výsledky vedeckovýskumnej činnosti vo vedách o neživej a živej prírode i v oblasti spoločenských vied.“

Dejiny

Veda vznika pôvodne v roku 1943 ako súčasť Slovenskej akadémie vied a umení. Po februárovom prevrate bola jeho činnosť kritizovaná a v tomto období bolo vydavateľstvo istý čas (september 1950 - jún 1951) bez vedenia. Od roku 1953 sa datuje oficiálny vznik pod názvom Vydavateľstvo Slovenskej akadémie vied. Počas prvých rokov svojej existencie sa Veda zameriavala najmä na spoločenské vedy, postupne rástol podiel prírodných a vedeckých titulov. V rokoch 1953-1968 vyšlo 1357 vedeckých publikácii s nákladom 2,4 milióna kusov. Po auguste 1968 sa činnosť mierne narušila, ale už od začiatku 70. rokov sa začala konsolidovať. V roku 1972 sa zmenila dovtedajšia prevaha spoločenskovednej voči prírodovedeckej a technickej literatúre; do roku 1970 bol pomer 70:30 (v prospech spoločenských vied), rok 1971 mal pomer 40:60.
Od 2. júla 1973 sa názov zmenil na VEDA, vydavateľstvo Slovenskej akadémie vied. V osemdesiatych rokoch 20. storočia Veda vydávala ročne okolo 75-80 titulov. Za roky 1953 – 1980 to predstavuje 2116 knižných titulov a celkový náklad 4,102 milióna kusov. Po roku 1989 sa Veda transformovala z rozpočtovej na príspevkovú organizáciu (k 1. januáru 1993). Prechod na trhové hospodárstvo spôsobil zníženie počtu vydávaných titulov - v roku 1993 to bolo 50 % z úrovne roku 1990. Od roku 1995 nastalo postupné oživenie činnosti. Do roku 2004 sa počet kníh zvýšil na takmer 3500 a do roku 2014 vyše 5000.
V roku 2000 sa Veda zlúčila s Polygrafiou vedeckej literatúry a časopisov SAV.
Avionika

Avionika (z francúzskeho avioniqe, avion – lietadlo, éqiper – vybavenie) zahŕňa všetky systémy na palube lietadla umožňujúce let na lietadle.

História

Už v počiatkoch letectva na začiatku 20 storočia zistili prví leteckí konštruktéri potrebu zisťovať letové údaje presnejšie ako im to umožňovali zmyslové orgány. Priekopníkmi v prístrojovom vybavení boli francúzski konštruktéri (Luis Blériot, Henri Farman, Gabriel Voisin). Lietadlo Blériot XI, na ktorom jeho konštruktér v roku 1909 preletel kanál La Manche, malo len ukazovateľ tlaku oleja v motore.
Prvé jednoduché vybavenie sa začalo objavovať na lietadlách počas prvej svetovej vojny. Išlo o bublinkovú vodováhu na zaistenie horizontálneho priameho letu, výškomer a jednoduchý magnetický kompas.
Zložitejšie prístrojové vybavenie na sledovanie barometrických tlakov, rýchlosti a smeru prúdenia vzduchu mali v tom čase len vzducholode.
Prvé avionické prístroje a systémy pre lietadlá začal vyvíjať a vyrábať Lawrence Sperry. Spolu so svojím mechanikom Emilom Cachinom v roku 1914 predviedli úspešne gyroskopický stabilizátor. V roku 1929 založil Lawrence Spery Gyroscope Company, ktorá vyrábala letecké horizonty na novom gyroskopickom princípe.
Súčasná elektronická avionika vznikla až po druhej svetovej vojne zavedením elektronických prístrojov do výzbroje lietadla. Išlo o prvé radary, radarové diaľkomery, rádiokompasy a zameriavače. Celá elektronika bola konštruovaná na elektrónkových prvkoch. Hlavným výpočtovým prvkom tejto elektroniky boli potenciometrické mosty s elektrónkovými zosilňovačmi.
Vynálezmi polovodičových spínacích prvkov tranzistorov a ich integráciou do viacprvkových obvodov začalo súčasné obdobie avioniky. Rozširovalo sa prístrojové a indikačné spektrum ako aj rozsah elektroniky na palube lietadiel. V roku 1970 spotrebovala letecká elektronika 90 % produkcie polovodičov. V tom čase sa vytvoril nový priemysel založený na potrebách letectva o zabezpečenie avionických systémov.
Nový rozmer dostali avionické systémy v 80. rokoch 20. storočia. Najmä vo vojenskom letectve začal byť plne uplatňovaný fenomén multitaskingových procesorov. Vznikali skupiny zariadení a prístrojov integrované do rozsiahlych systémov ktoré zabezpečovali viac a viac funkcií. Jedným z prvých lietadiel, ktorých let plne závisel od výpočtovej techniky bolo lietadlo F-16. V tomto lietadle bola prvýkrát sériovo nainštalovaná technológia elektroimpulzného riadenia lietadla Fly-by-wire.
V súčasnosti je rozpočet na vývoj palubnej elektroniky najväčším podielom na vývoji lietadla. Lietadlá F-15 Eagle, F-14 Tomcat, F-22 Raptor, Su-37 Flanker-F, Eurofighter Typhoon a iné majú 90 % podielu ceny za elektroniku. Lietadlo sa svojimi avionickými systémami stáva lietajúcim senzorom s automatickým riadením, kde vo väčšine situácií pilot zdanlivo zodpovedá za úlohu dohľadu a poistky pre krízové situácie.
Charmes (Aisne)

Poloha

Obec má rozlohu 3,66 km². Najvyšší bod je položený 100 m n. m. a najnižší bod 47 m n. m.

Obyvateľstvo

Počet obyvateľov obce je 1 676 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Durenque

Poloha

Obec má rozlohu 33,15 km². Najvyšší bod je položený 908 m n. m. a najnižší bod 553 m n. m.

Obyvateľstvo

Počet obyvateľov obce je 548 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Citátová frazéma

Citátová frazéma je frazéma prevzatá z cudzích jazykov, ktorá sa aj v prijímajúcom jazyku vyjadruje vo svojej pôvodnej (cudzojazyčnej) podobe. Do tohto pojmu nepatria frazémy, ktoré majú iba nejaký prvok cudzojazyčný, patria sem iba jednotky, ktoré sú ako celok prevzaté z iného jazyka. Môžu to byť jednotky, ktoré už v pôvodnom jazyku mali platnosť frazémy (cum grano salis, last but not least), alebo jednotky, ktoré boli v pôvodnom jazyku nefrazeologickými (napr. odbornými) výrazmi (napr. corpus delicti – pôv. právnický termín, persona non grata – výraz z diplomatickej terminológie) a až v prijímajúcom jazyku sa frazeologizovali. Niektoré z bežnejších citátových frazém sa dosť často uplatňujú aj v kalkovanej podobe (in medias res – k veci, bez úvodu). Citátové frazémy majú štylistickú platnosť výrazných knižných prostriedkov.
Spektrálny typ

Spektrálna trieda v astronómii charakterizuje objekty na základe ich spektrálnych čiar, ktoré určujú chemické zloženie objektu.
Thomas Deruns

Klubový hokej

V sezóne 2005/06 bol hráčom klubu švajčiarskej najvyššej súťaže Servette Ženeva.

Reprezentácia

Tréner Ralph Krueger ho nominoval na Majstrovstvá sveta v hokeji 2006 v lotyšskej Rige. Na drese nosil číslo 18.
Théville

Poloha

Obec má rozlohu 7,77 km². Najvyšší bod je položený 136 m n. m. a najnižší bod 59 m n. m.

Obyvateľstvo

Počet obyvateľov obce je 296 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Adamauská vysočina

Adamauská vysočina (angl. Adamawa, franc. Adamaoua) je pohorie a náhorná plošina rozprestierajúca sa na území Nigérie, Kamerunu a Stredoafrickej republiky. Má stupňovitý charakter a tvoria ju predovšetkým prekambrické ruly a vyvreliny. Z plošiny vo výške 1 000-1 500 m n. m. sa vypínajú osamotené vrchy (Bamboutos a ďalšie). Pramenia tu rieky Benue, Logone a Sanaga. Podnebie tu vládne rovníkové, so savanou aj lesnatými porastami. Boli tu objavené veľké ložiská bauxitu.
Mésanger

Poloha

Obec má rozlohu 49,75 km². Najvyšší bod je položený 76 m n. m. a najnižší bod 7 m n. m.

Obyvateľstvo

Počet obyvateľov obce je 4 499 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Náradie

Náradie je „súhrnný názov umelo vytvorených zariadení, prístrojov, nástrojov, prípravkov, ktoré sú ako pracovné alebo pomocné prostriedky (pozri pracovný prostriedok) vhodné na vykonávanie určitých funkcií alebo čiastkových úkonov pri uspokojovaní materiálnych a duchovných potrieb človeka“.
Náradie možno klasifikovať na základe rôznych kritérií, napr. podľa funkcie v technologickom procese na aktívne a pasívne, podľa charakteru pracovného procesu na strojové a ručné, podľa funkčného alebo pracovného princípu na optické, elektronické a i., podľa oblasti použitia na laboratórne, výskumné a i., podľa stupňa zložitosti atď.
Kléber Silva Nascimento

FC Artmedia Petržalka

Manažéri Artmedie Petržalka si ho všimli počas zápasu 2. predkola Pohára UEFA, v ktorom narazila práve na vtedajší Kléberov klub MIKA Aštarak. V zimnom prestupovom období sem aj prestúpil a zmluvu podpísal na tri roky.  Debutový gól zaznamenal v poslednom 33. kole ligy (2007/08) proti Dubnici.  V januári 2009 odišiel na polročné hosťovanie do českého klubu 1. FC Slovácko.
Drndava

Drndava je potok na hornej Nitre, preteká územím okresu Partizánske. Je to ľavostranný prítok Drahožice a je tokom V. rádu. 
Pramení v pohorí Tribeč, na severozápadnom úpätí Michalovho vrchu v nadmorskej výške cca 330 m n. m. Na hornom toku tečie severným smerom, preteká osadou Ondrášová a vteká do vodnej nádrže. Pokračuje severovýchodným smerom obcou Kolačno, kde priberá ľavostranný prítok z lokality Valachovie a za obcou aj pravostranný Kolačniansky potok. Vteká do obce Veľké Uherce, kde sa vlieva do Drahožice.
Cirkevný zbor ECAV Hrachovo

Cirkevný zbor Evanjelickej a. v. cirkvi Hrachovo patrí do Rimavského seniorátu. Vznikol v roku 1594. Tvoria ho obce Hrachovo (kostol z roku 1800), Veľké Teriakovce (kostol z roku 1710), Malé Teriakovce (kostol z roku 1410), Čerenčany (kostol z roku 1826), Nižný Skálnik (kostol), Kociha (kostol z roku 1856), Vyšný Skálnik a Kružno. Bohoslužobnou rečou zboru je slovenčina. K 31. decembru 2013 zbor počítal 375 členov. 
Nižný Skálnik bol do roku 1939 samostatným zborom. Čerenčany boli samostatným zborom do roku 2008.

Služby Božie

9:30 Hrachovo 1. a 3. nedeľa, 9:45 Veľké Teriakovce 2. a 4. nedeľa, 11:00 Nižný Skálnik 2. a 4. nedeľa, 11:00 Malé Teriakovce 1. nedeľa (apríl až október podľa dohody), 11:00 Čerenčany 3. nedeľa, 14:00 Kociha 4. nedeľa v mesiaci (apríl až október)
Saleich

Poloha

Obec má rozlohu 14,29 km². Najvyšší bod je položený 1 166 m n. m. a najnižší bod 326 m n. m.

Obyvateľstvo

Počet obyvateľov obce je 374 (2009).
Nasledujúci graf zobrazuje vývoj počtu obyvateľov v obci.
Zdroje: INSEE